קיווית אדומת-משקפיים

קיווית אדומת משקפיים  (שם מדעי: Vannelus indicus) היא מין מהסוג קיווית שבסדרת החופמאים. הקיווית נפוצה בעיקר בעיראק, איראן, הודו ואסיה הדרומית. פרטים של מין זה נצפו גם בישראל.

תיאור

מידות: אורך: 32-35 ס"מ, משקל ממוצע: 170 גרם, מוטת כנפים: כ-80 ס"מ.
הקיווית קרובה לסיקסק (Vannelus spinosus) מבחינה טקסונומית, וכן בהתנהגות ובצבעים. מקורה אדום וקצהו שחור. הצבע האדום נמשך מהמקור לעיניים וסביב להן, כך שנוצרת דוגמת משקפיים. דבר זה הקנה לקיווית את שמה. דוגמת הנוצות שלה שונה במקצת מזו של הסיקסק - החזית והכיפה שחורות - ורגליה צהובות.

תפוצה 
קיווית זו יציבה ומקננת בדרום אסיה, ומגיעה גם לאפגניסטן ולאיראן. נמצאו גם קינונים במזרח התיכון, בחידקל, בטורקיה ובעיראק.

בישראל נצפה מין זה ארבע פעמים, על ידי צפרים מקומיים, בעיקר בצפון ובאילת. רוב התצפיות היו בסתיו המאוחר ובחורף. התצפית האחרונה הייתה בינואר 2018 בבקעת הירדן.

תת-מינים 
המין מחולק לארבעה תת-מינים השונים זה מזה במראם ובתפוצתם, וכן בהרגלי הנדידה שלהם.
 V. i. aigneri
V. i. lankae
V. i. indicus
V. i. atrunochalis

קישורים חיצוניים

הערות שוליים

ערכים שבהם תבנית בריטניקה אינה מתאימה
בעלי חיים שתוארו ב-1783
טקסונים שתוארו בידי פיטר בודארט
חופמיים
ארץ ישראל: חופמיים
עופות שמזדמנים לישראל